**ОБЩИНСКИ СЪВЕТ – СВИЩОВ**

ПРЕПИС!

До……………………..............

**Р Е Ш Е Н И Е**

**№ 585**

от заседание на Общинския съвет,

проведено на 07.09.2021 г., Прот. № 35

**ОТНОСНО:** Предложение за актуализиране на Списъка на средищните и защитените училища за учебната 2021/2022 година и добавяне на детска градина „Радост“, с. Царевец, изнесена група село Алеково в списъка на средищните детски градини

На основание чл. 21, ал. 1, т. 23 и ал. 2 и чл. 17, ал. 1, т. 3 от Закона за местното самоуправление и местната администрация (ЗМСМА), във връзка с чл. 3 от ПМС № 128/29.06.2017 г. за определяне на критерии за включване в Списъка на средищните детски градини и училища и предложение с Вх. № 1066/02.09.2021 г. от д-р Генчо Генчев – Кмет на община Свищов, Общински съвет – Свищов,

**Р Е Ш И:**

1. Предлага на Министерството на образованието и науката при актуализиране на Списъка на средищните училища за учебната 2021/2022 г., в него да продължат да бъдат включени:

Основно училище „Христо Ботев“, село Алеково, общ. Свищов;

Основно училище „Св. св. Кирил и Методий“, село Овча могила, общ. Свищов;

Основно училище „Св. св. Кирил и Методий“, село Морава, общ. Свищов;

Средно училище „Николай Катранов“, град Свищов;

Средно училище „Димитър Благоев“, град Свищов;

Средно училище „Цветан Радославов“, град Свищов.

2. Предлага на Министерството на образованието и науката при актуализиране на Списъка на средищните училища за учебната 2021/2022 г., в него да бъде включена част от ДГ „Радост“, с. Царевец, изнесена група с. Алеково.

3. Възлага на Кмета на общината в изпълнение на точка 1 и 2 от настоящото решение да внесе мотивирано предложение до Министерството на образованието и науката за включване на гореупоменатите училища и детската градина в актуализирания Списък на средищните училища за учебната 2021/2022 година.

**МОТИВИ:** През учебната 2020/2021 учебна година горепосочените училища бяха включени в списъка на средищните училища. По този начин се изпълнява една от основните задачи в образователната политика - осигуряване на нормален и равен достъп до образование на учениците в задължителната училищна възраст. Динамиката в демографските и миграционните процеси, характерни за община Свищов през последните години, обуславят намаляване на децата, подлежащи на задължително училищно обучение, а в условията на демографска и икономическа криза все повече се засилва ролята на държавата и Общината като гарант за обхват на децата от малките населени места в задължително предучилищно и училищно обучение. Средищните и защитените училища са модел на финансиране на образователната институция, в която се очертава компромиса между целите на образователната политика за качество и ефективност и осигуряване на равния достъп до образование на всички ученици. Въвеждането на този модел в системата на образованието и прилагането на единните стандарти за издръжка на малките училища в слабо населените райони с изчерпан потенциал за оптимизиране на училищната мрежа, дават възможност за съществуването на тези училища. За средищно училище по смисъла на чл. 53, ал. 2 от Закона за предучилищното и училищното образование се определя държавно или общинско училище по чл. 38, ал. 1, т. 1, 2, 4 и 5 от Закона за предучилищното и училищното образование - начално, основно, обединено или средно училище, в което се обучават най-малко 10 ученици в задължителна училищна възраст от други населени места, в които няма училище и за които това е училището, осъществяващо обучение в съответния клас и намиращо се на най-малко разстояние, измерено по асфалтирана пътна мрежа.

Имайки предвид състоянието на училищната мрежа в община Свищов през учебната 2021/2022 година, в изпълнение на ПМС № 128/29.06.2017 г. за определяне на критерии за включване в Списъка на средищните детски градини и училища за 2021/2022 учебна година да бъдат включени както следва:

1. **В списъка на средищните училища да продължат да бъдат включени:**

**1. Основно училище „Христо Ботев“, село Алеково, ул. „Първа“ № 18.**

Мотиви: Училището има свой облик и наложени традиции, в него се обучават 52 ученици от първи до седми клас, от които 26 са пътуващи от селата Александрово, Козловец, Вързулица, Масларево, Павел, в които училищата са закрити. Училището е средищно за тях. Материалната база е обновена и отговаря на нормативните изисквания и повишените потребности в образователния процес. Училището разполага с достатъчно учебни стаи, оборудван физкултурен салон и площадка на открито. Обучават се деца от различни етноси. Обучението се провежда в една смяна. Осигурен е необходимият педагогически и непедагогически персонал. Осигурена е безплатна закуска за учениците от първи до четвърти клас и топъл обяд за всички ученици. Училището осигурява целодневна организация на учебния ден. Работи успешно с център за междуетнически диалог и толерантност „АМАЛИПЕ“. Училището разполага със собствен училищен автобус. Пътната мрежа по маршрути е в добро състояние.

**2. Основно училище „Св. св. Кирил и Методий“, село Овча могила, ул. „Георги Бенковски“ № 2.**

Мотиви: Училището има свой облик и наложени традиции, в него се обучават 67 ученици от първи до седми клас, от които 26 са пътуващи от селата Червена, Драгомирово, Горна Студена, Карайсен, в които училищата са закрити. Училището е средищно за тях. Материалната база е обновена и отговаря на нормативните изисквания и повишените потребности в образователния процес. Училището разполага с достатъчно учебни стаи, оборудван физкултурен салон и площадка на открито. Обучават се деца от различни етноси. Обучението се провежда в една смяна. Осигурен е необходимият педагогически и непедагогически персонал. Осигурена е безплатна закуска за учениците от първи до четвърти клас и топъл обяд за всички ученици. Училището осигурява целодневна организация на учебния ден и разполага със собствен училищен автобус. Учениците са включени в дейности по проекти и национални програми. В училището е извършен основен ремонт на сградата по проект „Подобряване в училищната инфраструктура в Община Свищов“. Пътната мрежа по маршрути е в добро състояние.

**3. Основно училище „Св. св. Кирил и Методий“, село Морава, ул. „Трети март“ № 8.**

Мотиви: Училището има свой облик и наложени традиции, в него се обучават 38 ученици от първи до седми клас, от които 11 са пътуващи от селата Червена, Драгомирово, в които училищата са закрити. Училището е средищно за тях. Материалната база е обновена и отговаря на нормативните изисквания и повишените потребности в образователния процес. Училището разполага с достатъчно учебни стаи, оборудван физкултурен салон и площадка на открито. Обучават се деца от различни етноси. Обучението се провежда в една смяна. Осигурен е необходимият педагогически и непедагогически персонал. Осигурена е безплатна закуска за учениците от първи до четвърти клас и топъл обяд за всички ученици. Училището осигурява целодневна организация на учебния ден и разполага със собствен училищен автобус. Пътната мрежа по маршрути е в добро състояние.

**4. Средно училище „Николай Катранов“, град Свищов, ул. „Христаки Павлович“ № 8.**

Мотиви: Училището има свой облик и наложени традиции, в него се обучават 740 ученици от подготвителна група до дванадесети клас, от които 34 пътуващи ученици от селата Царевец, Българско Сливово, Вардим, Ореш, Козловец и Драгомирово. Училището е средищно за тях. Материалната база е обновена и отговаря на нормативните изисквания и повишените потребности в образователния процес. Училището разполага с достатъчно учебни стаи, оборудвани физкултурни салони и площадки на открито. Обучението се провежда в една смяна. Осигурен е необходимият педагогически и непедагогически персонал. Осигурена е безплатна закуска за учениците от първи до четвърти клас и топъл обяд за всички ученици. Училището осигурява целодневна организация на учебния ден и разполага със собствени училищни автобуси. Учениците са включени в множество международни проекти и национални програми. Пътната мрежа по маршрути е в добро състояние.

**5. Средно училище „Димитър Благоев“, град Свищов, ул. „Петър Ангелов“ № 17.**

Мотиви: Училището има свой облик и наложени традиции, в него се обучават 795 ученици от подготвителна група до дванадесети клас, от които 158 са пътуващи ученици от селата Хаджидимитрово, Совата, Царевец, Козловец, Вардим, Българско Сливово, Драгомирово, Овча могила, Новград, Караманово, Алеково, Ореш. Училището е средищно за тях. Материалната база е обновена и отговаря на нормативните изисквания и повишените потребности в образователния процес. Училището разполага с достатъчно учебни стаи, оборудван физкултурен салон и площадки на открито. Обучават се деца от различни етноси. Обучението се провежда в една смяна. Осигурен е необходимият педагогически и непедагогически персонал. Осигурена е безплатна закуска за учениците от първи до четвърти клас и топъл обяд за всички ученици. Училището осигурява целодневна организация на учебния ден. Учениците са включени в проекти и извънкласни форми. Училището разполага със собствен училищен автобус. Пътната мрежа по маршрути е в добро състояние.

**6. Средно училище „Цветан Радославов“, град Свищов, ул. „Черни връх“ № 66.**

Мотиви: Училището има свой облик и наложени традиции, в него се обучават 339 ученици от първи клас до дванадесети клас, от които 44 пътуващи ученици от селата Александрово, Горна Студена, Алеково, Козловец, Българско Сливово, Царевец, Вардим, Новград, Овча могила, Ореш. Училището е средищно за тях. Материалната база е обновена и отговаря на нормативните изисквания и повишените потребности в образователния процес. Училището разполага с достатъчно учебни стаи, оборудван физкултурен салон и площадка на открито. Обучават се деца от различни етноси. Обучението се провежда в една смяна. Осигурен е необходимият педагогически и непедагогически персонал. Осигурена е безплатна закуска за учениците от първи до четвърти клас и топъл обяд за всички ученици. Училището осигурява целодневна организация на учебния ден и разполага със собствен училищен автобус. Пътната мрежа по маршрути е в добро състояние.

**II. Да бъде добавена в Списъка на средищните детски градини и училища детска градина „Радост“, с. Царевец, изнесена група село Алеково,** **улица „Първа“№ 39.**

Мотиви: В детска градина „Радост“, с. Царевец и изнесените ѝ групи: в село Алеково, село Козловец, село Хаджидимитрово се обучават и възпитават общо 65 деца, а в изнесената група в село Алеково 17 деца, от които 9 са пътуващи от Александрово, Масларево и Раданово, населени места от община Свищов и съседната ни община Полски Тръмбеш. Шест от пътуващите деца са в задължителна предучилищна възраст. В посочените населени места няма действащи детски градини и/или училища, които да организират обучение в подготвителни групи и детската градина в село Алеково за тези деца, се намира на най-малко разстояние, измерено по асфалтирана пътна мрежа. Детската градина разполага с материална база, отговаряща на изискванията - спалня, занималня, кът за хранене, площадки за игра на открито. В детската градина е осигурен квалифициран педагогически и непедагогически персонал. Във връзка с чл. 53, ал. 1 от ЗПУО и чл. 1 от ПМС 128 на МС от 29.06.2017 г. за определяне на критерии за включване в Списъка на средищните детски градини и училища, изнесената група в село Алеково отговаря на изискванията да бъде включена в Списъка на средищните и защитени детски градини и училища за учебната 2021/2022 година. Детската градина организира превоза на децата от съседните населени места с училищния автобус на ОУ „Христо Ботев“ село Алеково. Пътната мрежа по маршрути е в добро състояние.

В заседанието участват 27 общински съветници.

Гласували “За” – 26, “Против” – 1 и “Въздържали се” – няма.

ПРЕДСЕДАТЕЛ НА ОбС: …/п/ …

/д-р Кристиян Кирилов/

Вярно при ОбС: …………………

/Л. Миронова/